वैदेशिक रोजगार विभागले विदेश पठाउँदा तोकिएको भन्दा बढी शुल्क लिने म्यानपावरकी लेखापाललाई रंगेहात पक्राउ गरेको छ । काठमाडौंको गैरीधारास्थित वाई स्पेश इन्टरनेशनलकी लेखापाल अनिता प्रधान पक्राउ परेकी हुन् । विभागको टोलीले छड्के गर्ने क्रममा मलेसिया जाने एक कामदारसँग १ लाख ११ हजार रुपैयाँ लिँदै गर्दा प्रधानलाई नियन्त्रणमा लिएको विभागका प्रवक्ता मोहन अधिकारीले जानकारी दिए ।
